

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

3 նոյեմբերի 2022 թվականի N -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՆՈՅԵՄԲԵՐԻ 14-Ի N 1570-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ

ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

-------------------------------------------------------------------------------------------------------

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին մասի 2-րդ և 3-րդ կետերը, 3-րդ մասը և 34-րդ հոդվածը՝ Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության կառավարության 2019 թվականի նոյեմբերի 14-ի «Հայաստանի Հանրապետության շուկայի վերահսկողության տեսչական մարմնի կողմից իրականացվող ոչ պարենային արտադրանքների և օրենսդրական չափագիտական վերահսկողության ոլորտի ռիսկի վրա հիմնված ստուգումների մեթոդաբանությունը և ռիսկայնությունը որոշող չափանիշների ընդհանուր նկարագիրը հաստատելու և Հայաստանի Հանրապետության կառավարության 2016 թվականի դեկտեմբերի 8-ի N 1263-Ն որոշումը ուժը կորցրած ճանաչելու մասին» N 1570-Ն որոշման հավելվածում (այսուհետ՝ հավելված) կատարել հետևյալ փոփոխությունները և լրացումները.

1) հավելվածի 8-րդ կետի 2-րդ ենթակետի «Ոլորտային ռիսկի հաշվարկման աղյուսակը» շարադրել հետևյալ խմբագրությամբ՝

«

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Հ/Հ** | **Ոլորտի անվանումը** | **Հավանական վնասի ազդեցության մակարդակը (միավոր)** | | | **ՀՀ օրենսդրությամբ սահմանված պահանջները (միավոր)** | | | **Ոլորտային ռիսկը**  **(միավոր)**  **(8=2+3+**  **4+5+6+7)** |
| **ոչ խիստ և սահմա-նափակ** | **նվազ խիստ** | **խիստ և մեծա-**  **քանակ** |
| **թեթև** | **լուրջ** | **ծանր** |
| **1-37** | **38-45** | **46-50** | **1-24** | **25-36** | **37-40** |
| **1** | **2** | **3** | **4** | **5** | **6** | **7** | **8** |
|  | Խաղալիքներ |  |  | 50 |  |  | 40 | 90 |
|  | Արտադրական կանեփ |  |  | 50 |  |  | 39 | 89 |
|  | Ավտոգազալցակայանների շահագործման տեխնիկական անվտանգության կանոններ |  |  | 48 |  |  | 40 | 88 |
|  | Երեխաների և դեռահասների համար նախատեսված արտադրանք |  |  | 48 |  |  | 39 | 87 |
|  | Չափումների միասնականություն |  |  | 48 |  |  | 38 | 86 |
|  | Օծանելիք և կոսմետիկ արտադրանք |  |  | 48 |  |  | 37 | 85 |
|  | Ցածրավոլտ սարքավորում |  |  | 47 |  |  | 37 | 84 |
|  | Ծխախոտային արտադրատեսակներ, դրանց պատկանելիքներ, ծխախոտային արտադրատեսակների փոխարինիչներ և ծխախոտային արտադրատեսակների նմանակներ |  |  | 46 |  |  | 37 | 83 |
|  | Տեխնիկական միջոցների էլեկտրամագնիսական համատեղելիություն |  |  | 46 |  | 36 |  | 82 |
|  | Կենցաղային և սանիտարա-հիգիենիկ նշանակության թղթե և քիմիական թելքերից ապրանք |  |  | 46 |  | 35 |  | 81 |
|  | Քիմիական արտադրանք |  |  | 46 |  | 34 |  | 80 |
|  | Ցեմենտներ |  |  | 46 |  | 33 |  | 79 |
|  | Բետոնի ամրանավորման համար օգտագործվող պողպատե արտադրանք |  | 44 |  |  | 34 |  | 78 |
|  | Ավտոմոբիլային և ավիացիոն բենզին, դիզելային և նավերի համար նախատեսված վառելիք, ռեակտիվ շարժիչների համար նախատեսված վառելիք և մազութ |  | 44 |  |  | 33 |  | 77 |
|  | Որպես վառելիք օգտագործելու համար նախատեսված հեղուկացված ածխաջրածնային գազ |  | 43 |  |  | 33 |  | 76 |
|  | Մակերևութաակտիվ միջոցների և մակերևութաակտիվ նյութեր պարունակող լվացող ու մաքրող միջոց |  | 43 |  |  | 32 |  | 75 |
|  | Թանկարժեք մետաղներից պատրաստված իրերի հարգորոշում և հարգադրոշում |  | 43 |  |  | 31 |  | 74 |
|  | Թանկարժեք մետաղներից պատրաստված իրերի մանրածախ առուվաճառք |  | 43 |  |  | 30 |  | 73 |
|  | Հանքային պարարտանյութեր |  | 43 |  |  | 29 |  | 72 |
|  | Էլեկտրատեխնիկայի և ռադիոէլեկտրոնիկայի արտադրատեսակներում վտանգավոր նյութերի կիրառման սահմանափակում |  | 43 |  |  | 28 |  | 71 |
|  | Գազանման վառելիքով աշխատող սարքավորում |  | 43 |  |  | 27 |  | 70 |
|  | Թեթև արդյունաբերության արտադրանք |  | 45 |  | 24 |  |  | 69 |
|  | Քսանյութեր, յուղեր և հատուկ հեղուկներ | 37 |  |  |  | 31 |  | 68 |
|  | Սինթետիկ հումքով լաքեր և ներկեր | 37 |  |  |  | 30 |  | 67 |
|  | Փաթեթվածքի անվտանգություն |  | 38 |  |  | 28 |  | 66 |
|  | Տրանսպորտային փոխադրման և (կամ) օգտագործման համար նախապատրաստված բնական այրվող գազ |  | 40 |  |  | 25 |  | 65 |
|  | Ռադիոսարքավորումների և հեռահաղորդակցության վերջնակետային սարքավորում |  | 39 |  |  | 25 |  | 64 |
|  | Էներգախնայող սարքերի էներգաարդյունավետություն |  | 39 |  | 24 |  |  | 63 |
|  | 1000 Վ-ից բարձր լարման փոխարկման էլեկտրական ապարատ | 37 |  |  |  | 25 |  | 62 |
|  | Շինարարական ապակիներ | 37 |  |  | 24 |  |  | 61 |
|  | Կահույքագործական արտադրանք | 36 |  |  | 24 |  |  | 60 |
|  | Փոխադրման և (կամ) օգտագործման համար պատրաստված նավթ | 36 |  |  | 23 |  |  | 59 |

» .

2) հավելվածի 10-րդ կետում «Տնտեսավարող սուբյեկտի գործունեության վերլուծություն» աղյուսակը շարադրել հետևյալ խմբագրությամբ.

«

|  |  |  |  |  |
| --- | --- | --- | --- | --- |
| **Հ/Հ** | **Ռիսկ առաջացնող գործոնները** | **Ցածր** | **Միջին** | **Բարձր** |
|  | Գործունեության իրականացման վայրերի թիվը | 1 վայր –  3 միավոր | 2 կամ 3 վայր –  4 միավոր | 3 վայրից ավելի –  6 միավոր |
|  | Արտադրանքի պահպանման և տեղափոխման պայմաններով պայմանավորված ռիսկ | ոչ էական –  1 միավոր | էական –  3 միավոր | խիստ –  5 միավոր |
|  | Բողոքների քանակը վերջին մեկ տարում | 0 բողոք –  0 միավոր | մինչև 3 բողոք –  3 միավոր | 3 և ավելի բողոք –  7 միավոր |
|  | Խախտումների վերացմանն ուղղված գործողությունները | խախտում չունի –  0 միավոր | Խախտումը  վերացրել է –  3 միավոր | խախտումը  չի վերացրել –  7 միավոր |
|  | Անվտանգության և որակի համակարգ\* | ունի ISՕ համակարգ –  1 միավոր | ունի որակի հսկման համակարգ –  3 միավոր | ենթարկվել է  փորձաքննութունների –  5 միավոր |
|  | Տարիքային կազմ | 14-ից 65 տարեկան –  3 միավոր | 7-ից 14 տարեկան –  4 միավոր | մինչև 7 տարեկան կամ 65 տարեկանից բարձր –  5 միավոր |
|  | Արտադրող երկիր | ԱՄՆ, Կանադա, Շվեյցարիա, Իսլանդիա, Միացյալ Թագավորություն, Նորվեգիա, Ավստրալիա, Ճապոնիա, Նոր Զելանդիա, ԵՄ անդամ պետություններ, Հարավային Կորեա –  1 միավոր | ԵԱՏՄ անդամ պետություններ –  3 միավոր | այլ պետություններ  5 միավոր |

\*Միայն արտադրանքի արտադրության փուլերում ներդրված համակարգերի համար:».

3) հավելվածը լրացնել հետևյալ բովանդակությամբ 10.1-ին կետով՝

«10.1. Տեսչական մարմնի կողմից մեկ տարվա ընթացքում նույն տնտեսավարող սուբյեկտի մոտ մեկից ավելի ստուգում իրականացնելու դեպքում տնտեսավարող սուբյեկտների ռիսկի գնահատման համար հիմք է ընդունվում այդ տարվա ընթացքում հաշվարկված առավելագույն ընդհանուր ռիսկը:».

4) հավելվածը լրացնել հետևյալ բովանդակությամբ 13.1-ին կետով՝

«13.1. Ռիսկի գնահատման արդյունքում հավասար միավորներ ստացած տնտեսավարող սուբյեկտները չեն կարող ընդգրկվել ռիսկայնության տարբեր խմբերում: Տվյալ դեպքում հավասար միավորներ ունեցող բոլոր տնտեսա­վա­րողներն ընգրկվում են նվազ ռիսկայնության խմբում:»։

2․ Սույն որոշումն ուժի մեջ է մտնում 2023 թվականի հունվարի 1-ից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան